Karlalandslið Íslands í handbolta mætir Ísrael í Tel Aviv í dag í undankeppni Evrópumótsins 2022. Mikil törn er fram undan hjá íslenska liðinu sem spilar þrjá leiki á sex dögum í þremur löndum.
Íslenska liðið hefur hægt og bítandi verið að tínast til Tel Aviv en þegar liðið æfði í keppnishöllinni í gær voru aðeins níu leikmenn komnir til móts við hópinn.
Sagði Guðmundur Guðmundsson eftir æfingu í gær. Þrír leikir eru eftir af undankeppninni og verða þeir allir spilaðir í þessari viku; fyrst gegn Ísrael í kvöld, svo gegn Litáen á fimmtudag og loks aftur gegn Ísrael hér heima á sunnudag. Sigur í tveimur leikjum gulltryggir sæti á EM en sigur í öllum leikjunum tryggir sigur í riðlinum og betri stöðu á styrkleikalista fyrir lokakeppnina sem verður í Ungverjalandi og Slóvakíu í janúar 2022.
Leikur Ísrael og Íslands er klukkan hálfsex í dag og verður sýndur beint á RÚV. Upphitun hefst í EM-stofunni klukkan fimm.
Keflavík er komið með átta fingur á deildarmeistaratitilinn í körfubolta karla. 18. umferð deildarinnar lauk í gærkvöldi og vann Keflavík ÍR með 116 stigum gegn 109 eftir framlengdan leik. Keflavík er með 8 stiga forskot á Þór og Stjörnuna og nægir einn sigur í viðbót til að tryggja deildarmeistaratitilinn. Stjarnan lagði Grindavík í gærkvöldi 79-74 og Höttur hleypti mikilli spennu í fallbaráttuna með sigri á Njarðvík, 74-72. Höttur og Haukar eru í fallsætunum með 10 stig hvort lið, tveimur færri en Njarðvík í sætinu fyrir ofan. ÍR kemur svo þar fyrir ofan með tveimur stigum meira en Njarðvík. Enn eru 8 stig eftir í pottinum og verður hart barist um fallið á endasprettinum.
Þýska stórveldið Bayern München tilkynnti í dag að Julian Nagelsmann yrði næsti þjálfari félagsins. Hann tekur við af Hansi Flick, sem baðst lausnar frá samningi sínum í sumar. Nagelsmann hefur stýrt Hoffenheim og RB Leipzig með góðum árangri undanfarin ár en hann er aðeins 33 ára gamll og varð yngsti þjálfari þýsku deildarinnar frá upphafi þegar hann tók við Hoffenheim 28 ára gamall árið 2016. Flick er talinn líklegastur til að taka við þýska landsliðinu þegar Joachim Löw lætur af störfum eftir EM í sumar.
Karlalandsliðið í handbolta mætir Ísrael í dag í undankeppni EM 2022. Þetta er fyrsti leikurinn af þremur sem íslenska liðið spilar á sex dögum í þremur mismunandi löndum.